Benachbart zum Schloßplatz liegt da Marktplatz, eigrahmt vo Rathaus und Stådhaus. In seiner Mittn steht des Prinz-Albert-Denkmal, a Geschenk vo da Königin Victoria an de Heimatståd vo ihrm verstorma Mo. Da feierlichen Enthüllung vo dem Denkmal wohnt de Queen am 26. August 1865 während  ihrm finftn Bsuach in Coburg bei. Zwischen 2004 und 2005 war a Neigstoitung vom Platzes mit Grean, neier Beleichtung und Wassafontänen rund um des Prinz-Albert-Denkmal. Des Rathaus mit dem zweigeschossigen Coburger Erker und am 27 m langen und aa 13 Meter breiten groaße Ratssaal erricht ab 1577 da Baumoasta Hans Schlachter, 1750 und 1903 san größere Umbautn duachgführt worn. Des gengüba glenge Stådhaus laßt Herzog Johann Casimir 1601 errichtn. De ehemalige herzogliche Cantzley is a Gebäide da  Spätrenaissance mit a reichverzierten Fassade und veifarbige Wandmalereien. Nennenswert is aa de Hofapothekn aus'm Jåhr 1543, a spadgotischer Stoabau mit am kloana Chor und a Madonna mit Kind an a Fassadeneckn.